CELEX: 32014R0874
Language: hr
Date: 2014-08-08 00:00:00
Title: Provedbena uredba Komisije (EU) br. 874/2014 оd 8. kolovoza 2014. o razvrstavanju određene robe u kombiniranu nomenklaturu

13.8.2014   
            
            
               HR
            
            
               Službeni list Europske unije
            
            
               L 240/6
            
         PROVEDBENA UREDBA KOMISIJE (EU) br. 874/2014
   оd 8. kolovoza 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s tim Općim pravilima, robu opisanu u stupcu 1. tablice iz Priloga potrebno je razvrstati u odgovarajuću oznaku KN iz stupca 2., a na temelju razloga navedenih u stupcu 3. te tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije o razvrstavanju robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se u kombiniranu nomenklaturu u skladu s odgovarajućom oznakom KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. kolovoza 2014.
      
         
            Za Komisiju,
         
         
            u ime predsjednika,
         
         Martine REICHERTS
         
            Članica Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Tekstilna presvlaka u obliku prstena od tkanog poliestera namijenjena za uporabu na gumama određenih vrsta automobila koja služi unapređivanju funkcije gaznog sloja gume prilikom vožnje po snijegu.
                  Unutrašnjost središnjeg dijela proizvoda izrađena je od niti jakih dugih poliesterskih vlakana koje strukturi daju čvrstoću. Vanjska strana središnjeg dijela proizvoda izrađena je od niti kratkih poliesterskih vlakana u dvije različite dimenzije osiguravajući apsorpciju i prianjanje s pomoću hrapavosti površine proizvoda. Stoga je središnji dio proizvoda kojim se pokriva dio gume koji je u dodiru s tlom otporniji na trošenje te ima bolja svojstva apsorpcije i prianjanja od ostalih dijelova.
                  Ostali dijelovi proizvoda su dijelovi za pokrivanje bočnih dijelova gume i izrađeni su tako da tijekom vožnje proizvod drže na mjestu
                  Svi su dijelovi sastavljeni šivanjem.
                  Na jednu stranu proizvoda pričvršćene su četiri trake od tkanog polipropilena koje funkcioniraju kao ručke za montiranje proizvoda na gumu.
                  Vidjeti fotografiju (1).
               
               
                  6307 90 98
               
               
                  Razvrstavanje se utvrđuje općim pravilima 1. i 6. za tumačenje kombinirane nomenklature na temelju napomene 7.(f) uz odsjek XI. i naziva oznaka KN 6307, 6307 90 i 6307 90 98.
                  Razvrstavanje kao pribor iz podbroja 8708 70 isključeno je jer se proizvodom samo povećava funkcija gaznog sloja gume prilikom vožnje po snijegu i stoga se njime ne prilagođava vozilo posebnoj funkciji, ne širi područje djelovanja niti djeluje na glavnu funkciju vozila (vidjeti predmet C-152/10 Unomedical [2011] ECR I-5433, stavak 29.).
                  Posljedično i zbog činjenice da je proizvod izrađen isključivo od tekstilnih materijala i da su različiti dijelovi sastavljeni šivanjem, proizvod se razvrstava u oznaku KN 6307 90 98 kao „ostali gotovi tekstilni proizvodi”.
               
            
         (1)  Slika je samo informativne naravi.